CELEX: 62008CO0039
Language: da
Date: 2009-02-12 00:00:00
Title: Kendelse afsagt af Domstolens Sjette Afdeling den 12. februar 2009.#Bild digital GmbH & Co. KG, tidligere Bild.T-Online.de AG & Co. KG (C-39/08) og ZVS Zeitungsvertrieb Stuttgart GmbH (C-43/08) mod Präsident des Deutschen Patent- und Markenamts.#Anmodning om præjudiciel afgørelse: Bundespatentgericht - Tyskland.#Procesreglementets artikel 104, stk. 3, første afsnit - direktiv 89/104/EØF - ansøgninger om registrering af et varemærke - undersøgelse sag for sag - manglende hensyntagen til tidligere afgørelser - åbenbart afvisningsgrundlag.#Forenede sager C-39/08 og C-43/08.

Domstolens kendelse (Sjette Afdeling) af 12. februar 2009 – Bild digital og ZVS Zeitungsvertrieb Stuttgart mod Präsident des Deutschen Patent- und Markenamts
      (Forenede sager C-39/08 og C-43/08)
      »Procesreglementets artikel 104, stk. 3, første afsnit – direktiv 89/104/EØF – ansøgninger om registrering af et varemærke – undersøgelse sag for sag – manglende hensyntagen til tidligere afgørelser – åbenbart afvisningsgrundlag«
      Tilnærmelse af lovgivningerne – varemærker – direktiv 89/104 – udelukkelse fra registrering eller ugyldighed – tidligere registrering af varemærket i visse medlemsstater – indvirkning [Rådets direktiv 89/104, art. 3, stk. 1, litra b) og c)] (jf. præmis 19)
      Angående
      
         
               Anmodning om præjudiciel afgørelse – Bundespatentgericht – fortolkning af artikel 3 i Rådets første direktiv 89/104/EØF af
                  21. december 1988 om indbyrdes tilnærmelse af medlemsstaternes lovgivning om varemærker (EFT L 40, s. 1) – undersøgelse af
                  registreringsansøgninger sag for sag, uden at der tages hensyn til tidligere afgørelser, der er truffet i lignende sager –
                  registrering af et varemærke afslået over for en ansøger, der er indehaver af en række lignende varemærker.
               
            Konklusion
      
         
                   
               
               
                  
               
               
                  	En myndighed i en medlemsstat, der er kompetent til at tage stilling til en ansøgning om registrering af et varemærke, er
                     ikke forpligtet til at se bort fra de grunde til meddelelse af afslag på registrering, der er opregnet i artikel 3, stk. 1,
                     litra b) og c), i Rådets første direktiv 89/104/EØF af 21. december 1988 om indbyrdes tilnærmelse af medlemsstaternes lovgivning
                     om varemærker, som ændret ved Rådets beslutning 92/10/EØF af 19. december 1991, og imødekomme denne ansøgning med den begrundelse,
                     at det tegn, der ansøges om registrering af, er sammensat på tilsvarende eller lignende måde som et tegn, den allerede har
                     godkendt som varemærke, og som vedrører tilsvarende eller lignende varer eller tjenesteydelser.